section_heading: Nepravilnost oblika
paragraph_text: U ovu se grupu svrstavaju razne nepravilnosti oblika lica i naličja šava: ugorine ili zajedi, veliko nadvišenje lica šava, nepravilan kut prijelaza površine šava na osnovni metal, nedovoljno ispunjen žlijeb, nepravilnosti površine šava, udubljenja na korijenoj strani šava,  loše izvedeni nastavci zavara i drugo. Greške iz ove grupe razvrstane su pod oznakom 500, a njihove posebnosti označavaju se na sljedeći način: 501 za ugorine odnosno rubne zajede, 502 za veliko nadvišenje šava sučeljnog spoja, 503 za veliko nadvišenje šava kutnog spoja,  504 za veliko nadvišenje korijenog zavara, 505 za mali kut prijelaza površine šava na osnovni metal, 506 za preklop metala šava na površinu osnovnog metala, 507 za paralelni pomak ravnina elemenata sučeljnog spoja, 508 za kutno odstupanje elemenata sučeljnog spoja, 509 za ulegnuće površine zavara, 510 za rupe u zavaru nastale progaranjem ili protaljivanjem, 511 za preniski pokrivni sloj ili popunu zavara, itd.